
Међународни дан матерњег језика-чување културе, традиције и идентитета
  Обележавање овог дана подразумева разне активности  које имају за циљ подизање свести о значају матерњег језика за идентитет једног народа.
  У оквиру библиотечке радионице, у сарадњи са наставницама српског језика и књижевности Зорицом Јевтовић и Слађаном Миловић , у одељењима шестог и осмог разреда  обележили смо овај дан. Подстакли смо ученике да размишљају колико употребом страних речи, а најчешће под утицајем друштвених мрежа, медија и информација које добијамо путем интернета, „кваримо“ матерњи језик.
  Разговарали смо о пореклу страних речи које свакодневно користимо, као и о значају који матерњи језик има у очувању традиције, културног наслеђа и националног идентитета. 
Ана Словић-библиотекар
Зорица Јевтовић
Слађана Миловић

